**Coronadagbøger fra folkeskoler, friskoler og efterskoler**

**Fortæl om, hvad I gør i jeres nye hverdagsliv, hvor coronakrisen kradser**

Siden coronakrisen brød ud og Danmark lukkede ned, har lærere haft travlt med at omlægge undervisningen.

I samarbejde med *Lærerprofession.dk* vil et hold forskere fra Københavns Universitet og Syddansk Universitet nu gennemføre en systematisk erfaringsopsamling af disse førstepersonsoplevelser i dagbogsform.

Vi kalder projektet *Coronadagbøger*, og det omfatter elever, lærere, forældre og ledere på 10-12 skoler, der vil fortælle om deres nye skolehverdage ved at skrive, videofilme eller podcaste fra en periode i maj.

I første omgang er vi interesseret i at finde nogle *kontaktpersoner* på fem-seks skoler på Sjælland, Lolland-Falster og Bornholm og fem-seks skoler i Jylland, på Fyn og omliggende øer, som vil hjælpe med at indsamle dagbøger fra en klasses elever, lærere og (flest mulige) forældre i en periode i maj måned. Meget gerne også skolelederens dagbog fra samme periode. Det kan være klasser på folkeskoler, efterskoler og friskoler.

**Når man har meldt sig, sender vi en let instruktion om at skrive dagbogen, så opgaven ikke bliver uoverkommelig.**

Hvis man allerede har fået elever til at føre dagbog, vil det være velkomment også at sende disse beretninger ind som supplement til indsamlingen, men deltagerne vil under alle omstændigheder skulle skrive, videofilme eller lydoptage dagbøger i løbet af en periode i maj.

Efter at dagbøgerne er blevet sendt ind, vil de blive læst og sammenfattet af forskerne.

De deltagende skoler får selvfølgelig adgang til de opsamlede erfaringer, så de kan sammenligne med egne oplevelser. Sammenfatningerne vil også blive formidlet til relevante medier.

**Meld dig som kontaktperson nu**

Indsend os dit eget navn og skolens navn og adresse til dagbog2020@gmail.com

Vi sender så en mail med *flere oplysninger* og besked om, hvordan *vi passer på personlige*

*oplysninger*, *sikrer anonymitet* og sørger for at *overholde EU’s forordning om persondata.*

***Karen Borgnakke***, professor, Københavns Universitet

35 32 94 34, karenb@hum.ku.dk

Leder af forskningsgruppen Etnografiske studier i innovative læringskontekster

Institut For Kommunikation, Pædagogik Sektionen

***Nikolaj Elf***, professor, Syddansk Universitet

29 73 96 38, nfe@sdu.dk

Leder af SDUs Center for Grundskoleforskning

Institut for Kulturvidenskaber

***Thorkild Thejsen***, projektleder, *Lærerprofession.dk* 40 30 82 55, tthejsen@gmail.com